----

----

----

----

III Oplysninger

Det Europæiske Institut til Forbedring af Leve- og Arbejdsvilkårene

----

BEKENDTGØRELSE OM ALMINDELIG UDVÆLGELSESPRØVE: LEDER AF KUNDERELATIONER

Reference: EF 04/10

(2005/C 113 A/01)

Det Europæiske Institut til Forbedring af Leve- og Arbejdsvilkårene i Dublin er et uafhængigt organ, som er oprettet ved en forordning udstedt af Rådet for Den Europæiske Union. Dublin-instituttet afholder en almindelig udvælgelsesprøve for at besætte en ledig stilling og oprette en reserveliste med henblik på ansættelse af en

LEDER AF KUNDERELATIONER (m/k)

Dublin-instituttet går i sin ansættelsespolitik ind for lige muligheder for kvinder og mænd.

Ansøgerne bedes læse denne bekendtgørelse om almindelig udvælgelsesprøve omhyggeligt igennem og kun anvende det officielle ansøgningsskema.

I.   STILLINGSBESKRIVELSE

Lederen af kunderelationerne får ansvaret for den daglige ledelse af Dublin-instituttets aktiviteter i forbindelse med kundekontakter. Han eller hun skal lede et team af kommunikationsspecialister og rapporterer direkte til informations- og kommunikationschefen. Den pågældende spiller en central rolle i indsatsen for at sikre, at kunderelationsstrategien er gearet til at fremme instituttets produktivitet og effektivitet.

II.   ADGANGSBETINGELSER

Adgang til udvælgelsesprøven har ansøgere, som ved ansøgningsfristens udløb opfylder nedenstående betingelser:

A.   ALMINDELIGE BETINGELSER

B.   SÆRLIGE BETINGELSER

1.   Krav til eksamens- eller kvalifikationsbeviser og faglig erfaring:

2.   Sprogkundskaber

Ansøgeren skal have et indgående kendskab til et af Den Europæiske Unions officielle sprog (dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, slovakisk, slovensk, spansk, svensk. tjekkisk, tysk, ungarsk) samt et tilfredsstillende kendskab til mindst et af de øvrige officielle EU-sprog, herunder et tilfredsstillende kendskab til engelsk. Kendskab til andre af Den Europæiske Unions officielle sprog er ønskeligt.

Ansøgeren skal kunne bevise, at han/hun opfylder adgangsbetingelserne, og vedlægge dokumentation herfor (kopier af eksamensbeviser, attester fra de pågældende læreanstalter og arbejdsgivere osv.).

Det forventes, at den udvalgte ansøger, ud over at opfylde ovenstående krav, har et grundigt kendskab til den relevante udvikling inden for EU-politik og national politik og er i stand til klart at identificere målgrupper og deres behov. Ansøgeren skal følge en strategisk og innovativ indfaldsvinkel til arbejde og problemløsning. Ansøgeren skal udvise gode lederevner, herunder strategiske visioner, evne til at vejlede og træffe beslutninger og vilje til at påtage sig ansvar. Ansøgeren skal være i stand til at lede arbejde og projekter på planmæssig og struktureret vis. Ansøgeren skal være meget kunde- og kvalitetsorienteret. Vedkommende skal kunne virke overbevisende og være i stand til nemt og tydeligt at formidle ideer, tanker og koncepter til kolleger, instituttets aktører og andre målgrupper både mundtligt og skriftligt. Ansøgeren skal udvise professionalisme, evne til at arbejde i team og fleksibilitet i arbejdsmetoder og i omgangen med andre i et internationalt miljø.

III.   NÆRMERE BESTEMMELSER VEDRØRENDE UDVÆLGELSESPRØVEN

Udvælgelsesprøven afholdes på grundlag af en gennemgang af ansøgningerne samt efterfølgende prøver og samtaler med de short-listede ansøgere.

A.   BEHANDLING AF ANSØGNINGER

B.   RESERVELISTE

Instituttet opstiller en reserveliste over egnede ansøgere.

Listen anvendes som en ansættelsesreserve i tilfælde af, at der opstår yderligere ledige stillinger. Listen er gyldig i op til to år fra datoen for denne udvælgelsesprøves ansøgningsfrist og kan eventuelt forlænges. I tilfælde af forlængelse vil ansøgerne på listen blive behørigt underrettet herom.

IV.   ANSÆTTELSESVILKÅR

Kategori og lønklasse

Ansættelse finder sted i lønklasse A 7 (A*6).

Tjenestested

Dublin, Irland. Bopæl inden for en rimelig afstand fra instituttets kontorer vil blive krævet.

Vederlag

Afhængigt af ansøgerens uddannelse og faglige erfaring svarer den månedlige grundløn i begyndelsen til lønklasse A 7, løntrin 1, til lønklasse A 7, løntrin 3 i løntabellen, omhandlet i artikel 66 i vedtægten for tjenestemænd i De Europæiske Fællesskaber, eller til lønklasse A*6 i overensstemmelse med de ændrede bestemmelser, som er fastsat i den ændrede personalevedtægt (1). Hertil kommer efter omstændighederne tillæg og godtgørelser på de i vedtægten fastsatte betingelser.

Af lønnen betales der skat til Fællesskabet, og der foretages andre indeholdelser som omhandlet i vedtægten for tjenestemænd. Derimod er lønnen fritaget for enhver national beskatning.

Justeringskoefficienten for Irland, som finder anvendelse på lønnen, er på nuværende tidspunkt 122,3 %.

V.   INDGIVELSE AF ANSØGNINGER

Ansøgningerne skal indgives på det officielle ansøgningsskema, der er indføjet i dette nummer af Den Europæiske Unions Tidende, eller som kan downloades fra instituttets websted: www.eurofound.eu.int. Ansøgningsskemaet udfyldes korrekt og underskrives og afsendes sammen med et curriculum vitæ på engelsk og fotokopier af den nødvendige dokumentation (eksamensbeviser, arbejdsattester eller anden dokumentation for de i ansøgningen indeholdte oplysninger) — helst som anbefalet brev — senest den 13. juni 2005 (poststemplets dato er afgørende) til:

VI.   VIGTIGE OPLYSNINGER

----

(1)  Ministerrådet behandler for øjeblikket et forslag til ændring af Dublin-instituttets personalevedtægt. Det er sandsynligt, at forslaget vedtages, og stillingen indplaceres i så fald i lønklasse A*6, hvis ansættelsen finder sted efter overgangen til vedtægten for tjenestemænd i De Europæiske Fællesskaber.

----

----

Berigtigelser

----

Berigtigelse til meddelelse om hvervning af hjælpeansatte og hjælpeansatte til mødeperioderne (tidsbegrænsede kontrakter) — Luxembourg — Bruxelles — Strasbourg — i Europa-Parlamentet

(De Europæiske Fællesskabers Tidende C 254 A af 13. september 2001)

(2005/C 113 A/02)

Disse meddelelser om hvervning ophæves.

----